Ugrožen bezvizni režim
Iz Brisela poručuju da su lažni azilanti sa juga Srbije i iz Makedonije i talasi imigranata sa severa Afrike direktna pretnja Šengenu
Već poznat je podatak da je prema nedavno objavljenim zvaničnim podacima, Srbija prošle godine bila treća zemlja po broju onih koji su sa njenim pasošem tražili azil u nekoj od država Evropske unije. Riječ je bilo o gotovo 18 hiljada ljudi, a veći broj potražilaca azila došao je samo iz Avganistana i Rusije. Taj se trend nastavio i ove godine, pa su sve češći zahtjevi evropskih članica da Brisel učini nešto kako bi se talas lažnih azilanata zaustavio. Uz ovo, 20 hiljada imigranata sa sjevera Afrike na italijanskim obalama i zahtjev Rima ali i Pariza, tačnije premijera Berluskonija i predsjednika Sarkozija, da se napravi revizija Šengena, barem u dijelu gdje se dopušta privremena kontrola nacionalnih granica, prisilili su Evropsku komisiju da sačini prijedlog mehanizma koji bi privremeno i u iznimnim okolnostima suspendovao Šengen. To je na današnjoj raspravi izazvalo negodovanje evropskih parlamentaraca. “, kazao je vodja grupe socijal-demokrata u Evropskom parlamentu, Martin Šulz. „istakao je predsjednik Evropske komisije, Žoze Manuel Baroso. O ovome će već krajem sedmice raspravljati evropski ministri unutrašnjih poslova i kako danas stvari stoje, male su šanse da se ne uvede sistem privremene kontrole granica unutar Šengena. Medjutim, još su manje šanse da se sličan sistem, stavljanja van snage bezviznog režima, ne uvede državama Zapadnog Balkana, gdje bi prve žrtve bili gradjani Srbije i Makedonije. „ kazala je članica Evropskog parlamenta iz Slovenije, Tanja Fajon. Prošle sedmice su belgijske vlasti uputile pismo komesarki za unutrašnje poslove, Sesiliji Malmstrom, tražeći od nje konkretne korake i zaustavljanje trenda kakav Belgija, kao jedna od ključnih destinacija lažnih azilanata, ne može više tolerisati. Odgovoreno je da se strpe do narednog mjeseca, kada će biti sumirano šta i koliko je kršio bezvizni režim i kakve slijede kontramjere Brisela.